Lab. vaja: GOSTOTA ZRAKA 

Namen: Izračunajte gostoto zraka na različne načine.

1. naloga: S tehtanjem in merjenjem prostornine zraka v bučki izračunajte gostoto zraka. 

Namen eksperimenta je razumevanje fizikalnih konceptov (masa zraka-tehtanje, prostornina zraka-menzura, spoznavanje vakuumske črpalke, gostota zraka-računanje). 
Potrebna oprema: 
· steklena bučka s cevko,
· vakuumska črpalka, 
· tehtnica,  
· menzuri.
Navodilo: 
Zapišite temperaturo, tlak in relativno vlažnost zraka v učilnici ob začetku merjenja:

T =
p =
η =

a) Iz posode izsesamo zrak. Stehtamo prazno posodo, spustimo vanjo zrak in jo ponovno
    stehtamo.
b) Prostornino posode izmerimo tako, da posodo napolnimo z vodo in vodo vlijemo v
    pripravljeni  menzuri.
c) S podatki za maso znane prostornine zraka izračunamo njegovo gostoto.
č) Ocenite napake izmerjene mase in prostornine ter izračunajte relativno in absolutno napako
    gostote zraka.
Meritve in izračuni:





2. naloga: Z merjenjem spreminjanja zračnega tlaka z višino izračunajte gostoto zraka.

Namen eksperimenta je razumevanje fizikalnih konceptov (zračni tlak, padanje tlaka z višino), spoznavanje računalniško-merilnega sistema Vernier, risanje in branje grafov.
Potrebna oprema: 
· računalnik, 
· računalniški vmesnik Vernier in računalniški program Logger Pro,  
· senzor za tlak Vernier (Gas Pressure Sensor), 
· ultrazvočni slednik Vernier (Motion Detector),
· meter,
· termometer in barometer.
Dodatna razlaga: 
Pri majhnih spremembah višine v atmosferi (do nekaj deset metrov) lahko predpostavimo, da je gostota zraka konstantna, pri čemer za spreminjanje tlaka z višino velja enačba: 

p = p0 – ρ g h

   p0 – zračni tlak v najnižji točki poskusa	      	    p –  zračni tlak v višji točki poskusa 
   ρ – gostota zraka			                          h – višinska razlika 
Navodilo: 
a) Izbrana skupina vzame senzor za tlak priključen na računalniški vmesnik LABQUEST2 za
    zbiranje podatkov in ga ponese v najvišje nadstropje šole. 
b) Izbrani skupini načrtujte poskuse, kako bi čim natančneje izmerili višinsko razliko h med
    najvišjim nadstropjem in kletjo. Skupina lahko uporabi: meter in ultrazvočni slednik. 
c) Pri priklopu vmesnika s senzorjem tlaka na računalnik program izriše spremembe tlaka v
    odvisnosti od časa pri hoji dijaka od najvišjega nadstropja v klet. Iz izmerjene višinske razlike in
    podatkov na diagramu izračunajte gostoto zraka. 
[bookmark: _GoBack][image: ]
Meritve in izračuni:






Domača naloga:
Ob predpostavki, da je gostota zraka v atmosferi konstantna, narišite s programom GRAPH graf za zračni tlak v odvisnosti od višine p(h). Za več točk na premici lahko izračunate tlak na izbranih višinah npr. 1000 m, 2000 m … Kako visoko bi segala taka atmosfera?
Opomba: gostota zraka se v resnici z višino manjša in atmosfera sega precej više, kot bo pokazal graf.

3. naloga: Ali lahko s tehtanjem balona določimo gostoto zraka?

Namen eksperimenta je razumevanje fizikalnih konceptov (masa zraka-tehtanje, prostornina zraka-merjenje premera balona, zračni tlak, vzgon).
Potrebna oprema: 
· tehtnica, 
· grafoskop,  
· balon, 
· meter,
· termometer in barometer.
Meritve in izračuni:





Vprašanje:
Zakaj meritev ni dobra?

